Shireen Abu Akleh

**Shireen Abu Akleh** (1971–2022) var en palestinsk journalist og amerikansk statsborger som arbeidet for den arabiskspråklige TV-kanalen Al-Jazeera. 11. mai 2022 ble hun drept i Jenin på Vestbredden av det som mest sannsynlig var skudd fra en soldat i det israelske forsvaret.

## Liv og virke
### Bakgrunn
Shireen Abu Akleh var datter av Louli og Nasri Abu Aqleh som stammet fra Betlehem; hun ble født i Jerusalem, og var melkittisk katolsk palestiner. Gjennom amerikanske slektninger på morssiden hadde hun også amerikansk statsborgerskap.

Abu Akleh gikk på Rosenkranssøstrenes høyskole i Beit Hanina i Øst-Jerusalem før studier i Jordan, først arkitektur ved Vitenskaps- og teknologiuniversitetet, og så bachelor i journalistikk ved Universitetet i Yarmouk. Etter bachelorseksamen vendte hun tilbake til Palestina.

### Karriere
Shireen Abu Akleh arbeidet som journalist for Radio Monte-Carlo og for Voice of Palestine, og dessuten for FNs hjelpeorganisasjon for palestinske flyktninger i Midtøsten (UNRWA), *Amman Satellite Channel* og fra 1998 for det av Hanan Ashrawi grunnlagte palestinske initiativ for fremme av global dialog og demokrati (MIFTAH). 

Fra 1997 og til hun ble drept, arbeidet Shireen Abu Akleh som journalist for nyhetskanalen Al Jazeera, og ble kjent som reporter for dens arabiskspråklige program. Ifølge Inga Rogg, Israel-korrespondent for *[[Neue Zürcher Zeitung]]*, var Abu Akleh den mest berømte palestinske journalist i konfliktregionen. Den amerikanske nyhetssenderen CNN regnet henne blant «den arabiske verdens mest betydelige journalister».

Abu Akleh bodde og arbeidet i Øst-Jerusalem og rapporterte om viktige regionale hendelser. Hun rapporterte blant annet om den andre intifadaen, de israelske militære styrkers innmarsj i  flykningsleiren i Jenin i 2002, om Yassir Arafats død, og om israelsk politikk.

### Død
Shireen Abu Akleh ble skutt mens hun dekket et israelsk raid i byen Jenin på Vestbredden 11. mai 2022. Hun var iført en blå hjelm og skuddsikker vest tydelig merket *presse*. Hun ble fraktet til sykehuset men døde kort etter av skadene. Hennes produsent Ali al-Samoudi ble skutt i ryggen men overlevde. Vitner på stedet, hennes arbeidsgiver og palestinske selvstyremyndigheter holdt raskt israelske soldater ansvarlige for å ha skutt. Israelske myndigheter hevdet at skuddene falt under en konfrontasjon mellom soldater fra den israelske hæren og palestinske aktivister, og hevdet først at det kunne være palestinske aktivister som hadde skutt mot Abu Akleh og fem andre journalister på stedet. En undersøkelse gjort av avisen New York Times fant imidlertid ingen beviser for at IDF var i konfrontasjon med militante i området da Abu Akleh ble skutt.

Obduksjon ble utført av palestinske rettsmedisinere og konkluderte med at hun var skutt på langt hold og truffet med ekspanderende ammunisjon. Skuddet traff under venstre øre, hvor hodet ikke var beskyttet av hjelmen. Saken ble brakt inn for ICC, men ikke etterforsket fra deres side. 

En innledende undersøkelse fra IDF oppga at hun var 150 meter fra deres soldater da hun ble skutt, og at kulen var av et kaliber som ble brukt i M16, et våpen benyttet av begge sider i konflikten. Palestinske styresmakter avviste å la israelske eksperter analysere kulen og delta i obduksjonen med henvisning til at de ikke hadde tiltro til israelske myndigheter. 

Etter først å ha hevdet at det var sannsynlig at Abu Akleh ble rammet av palestinsk ild, snudde den israelske hæren og gikk ut med informasjon om at de etterforsket tre soldaters mulige rolle i situasjonen, og at deres våpen var blitt konfiskerte for undersøkelser. Fire måneder etter hendelsen innrømmet IDF at skuddene mest sannsynlig kom fra deres soldater. Det ble ikke tatt ut tiltale, og Israel avviste uavhengige internasjonale etterforskninger av saken, inkludert en FBI-etterforsking og amerikanske krav om å få avhøre mistenkte. I 2025 hevdet et dokumentarteam fra The Guardian at de hadde identifisert soldaten som hadde løsnet skudd mot journalistene, og at denne soldaten senere ble drept av en veibombe på Vestbredden.

### Begravelse
Shira Abu Akleh fikk statsbegravelse. Etter Den palestinske selvstyremyndighetens sørgehøytidelighet i Ramallah den 12. mai 2022, ble Shireen Abu Akleh begravet dagen etter, fredag 13. mai. Begravelsesliturgien fant sted i den melkittiske *Maria budskaps-katedralen* i Det kristne kvarter i gamlebyen i Jerusalem. Derfra ble kisten båret i prosesjon til Sionfjellet, hvor Shireen Abu Akleh ble gravlagt ved siden av sine foreldres grav på den katolske kirkegården.

Tusener av palestinere sluttet seg til sørgetoget, og det kom til sammenstøt mellom folk i sørgeskaren og israelsk politi. Fjernsynsbilder som gikk verden rundt viste israelsk politi som angrep kistebærere med køller og sjokkgranater slik at kisten nesten falt på bakken. Seks personer ble arrestert.  

Ifølge politiet skulle båren egentlig bringes med bårebil fra Sankt Josephs Hospital i gamlebyen til Jaffaporten og sørgeprosesjonen til fots begynne der. De hevdet at opprørske palestinere hadde tatt kisten på hospitalet mot familiens vilje, og at det hadde blitt kastet stein og andre ting mot politiet. Politiets versjon ble avvist av familien.  

Maktbruken til det israelske politiet vakte internasjonale reaksjoner. FNs generalsekretær António Guterres meddelte ved sin talsmann at han var dypt rystet som hvordan noen israelske politifolk oppførte seg. EUs høyrepresentant for utenriks- og sikkerhetspolitikk, Josep Borrell, beklaget «den uforholdsmessige maktbruk og respektløse oppførsel fra israelsk politis side overfor deltagerne i sørgeprosesjonen». USAs utenriksminister Antony Blinken sa han var blitt «dypt foruroliget» da han så bilder av israelsk politi som trengte inn i sørgeprosesjonen. Die israelische Polizei kündigte am 14. Mai eine Untersuchung zum Einsatz des Vortages an.

## Referanser